Diari Oficial de la Generalitat Valenciana


Sumari del DOGV 5747, del 22-04-2008 (2008/4914)

DECRET 52/2008, de 18 d'abril, del Consell, pel qual cessen i es nomenen vocals dels consells d'administració de les autoritats portuàries d'Alacant i València.
----------------------------------------------------------------------------------------------------------------------------------------------------------------

### Dades del document

Número de DOGV
:   5747

Data del DOGV
:   22-04-2008

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2008/4914


Data del document
:   18-04-2008

Organisme emissor
:   Conselleria d'Infraestructures i Transport

Tipus de document
:   Decret

DECRET 52/2008, de 18 d'abril, del Consell, pel qual cessen i es nomenen vocals dels consells d'administració de les autoritats portuàries d'Alacant i València. [2008/4914]  
Els articles 40.1.c) i 2 de la Llei 27/1992, de 24 de novembre, de Ports de l'Estat i de la Marina Mercant, en la redacció donada per la Llei 62/1997, de 26 de desembre, i els articles 1, 2 i 3 del Decret 145/2002, de 10 de setembre, del Consell, pel qual es determina la composició dels consells d'administració de les autoritats portuàries d'Alacant, Castelló i València, establixen que els dits consells estaran formats, respectivament, pel president de l'entitat, el capità marítim, el director i 22 vocals.  
Per mitjà de successius decrets, el Consell ha designat els vocals dels consells d'administració de les autoritats portuàries d'Alacant, Castelló i Valencia, i és el Decret 33/2004, de 5 de març, del Consell, el que designava María Durá Rivas representant de l'administració general de l'Estat en el Consell d'Administració de l'Autoritat Portuària de Valencia, i el Decret 145/2006, de 6 d'octubre, del Consell, el que designava Alejandro Vázquez Garrido com a representant del sector de transitaris en el Consell d'Administració de l'Autoritat Portuària d'Alacant.  
El citat apartat 2 de l'article 40 de la Llei 27/1992, de 24 de noviembre, establix que el nomenament dels vocals del Consell, que tindrà una duració de quatre anys, i la separació d'estos serà acordada per l'òrgan competent de la comunitat autònoma, a proposta de les organitzacions, organismes i entitats que aquells representen. Correspon al Consell la dita competència en virtut de l'article 17.b) de la Llei del Consell.  
Per això, vistes les propostes degudament formulades per al cessament i nomenament de determinats vocals, a proposta del conseller d'Infraestructures i Transport i amb la deliberació prèvia del Consell, en la reunió del dia 18 d'abril de 2008,  
DECRETE  
Article 1  
El cessament d'Alejandro Vázquez Garrido, en representació del sector de transitaris, com a vocal del Consell d'Administració de l'Autoritat Portuària d'Alacant.  
Article 2  
El nomenament d'Eugenio Francisco López Góngora, en representació del sector de transitaris, com a vocal del Consell d'Administració de l'Autoritat Portuària d'Alacant.  
Article 3  
Renovar la designació de María Durá Rivas com a vocal del Consell d'Administració de l'Autoritat Portuària de Valencia, en representació de l'administració general de l'Estat.  
València, 18 d'abril de 2008  
El president de la Generalitat,  
FRANCISCO CAMPS ORTIZ  
El conseller d'Infraestructures i Transport,  
MARIO FLORES LANUZA